<classify> Mwito huo umetolewa na Mkurugenzi wa Ufundi wa ZFA, Masoud Attai alipozungumza katika hafla ya ufungaji wa mafunzo ya makocha wa makipa iliyofanyika Amaan mjini Unguja.Attai alisema awali walikuwa hawajapanga utaratibu wa timu kuwa na makocha wa makipa na badala yake makipa walikuwa wakifundishwa na mwalimu mmoja au kuachwa pekee, lakini kwa vile wamepata kozi hiyo itakuwa ni wakati wao kwa timu sasa kujipanga.Hivi sasa tumetoa kozi hii kwa hivyo makocha hao watumike kwa ajili ya magolikipa katika hizo timu kwa sababu kutakuwa na ufanisi kwani katika ulimwengu wa leo haiwezekani kabisa kocha mmoja akafundisha timu na magolikipa, alisema Attai.Hivyo alisema kwa hali hiyo hawatafika katika mahali pazuri kwa sababu mwalimu wa makipa anakuwa na programu zake ambazo ataweza kuwapa tofauti na mwalimu huyo huyo kutumika katika sehemu zote mbili.Alisema kipa anahitaji kupatiwa mazoezi kama mchezaji mwingine sasa kukiwa na mwalimu mmoja, makipa hao utakuta aidha wamekusanywa pamoja na wachezaji au wameachwa jambo ambalo halitawapa ufanisi.Hivyo alisema iwapo watakuwa na kocha maalumu itawasaidia sana makipa hao kupata mazoezi kwani mara nyingi makipa wanawachanganya na wachezaji wa ndani katika mazoezi, jambo ambalo linawapa madhara.  <topic>: michezo 